phoneee/thai-legal-corpus huggingface dataset:
คำพิพากษาศาลฎีกาที่ 63214หลักกฎหมาย: จำเลยแต่งทนายโดยให้ทนายมีอำนาจถอนฟ้อง ทนายจำเลยย่อมมีอำนาจถอนฟ้องฎีกาได้ จำเลยจะอ้างในภายหลังว่าไม่ได้มอบหมายให้ทนายจำเลยถอนฎีกานั้นหาได้ไม่ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 424/2520พนักงานอัยการกรมอัยการโจทก์นายชะเลย แก้วอู๋จำเลย ป.วิ.อ. ม. 202, ม. 225, ม. 15 ป.วิ.พ. ม. 61, ม. 62จำเลยแต่งทนายโดยให้ทนายมีอำนาจถอนฟ้อง ทนายจำเลยย่อมมีอำนาจถอนฟ้องฎีกาได้ จำเลยจะอ้างในภายหลังว่าไม่ได้มอบหมายให้ทนายจำเลยถอนฎีกานั้นหาได้ไม่(อุดม ทันด่วน-ชลอ จามรมาน-โสพิทย์ คังคะเกตุ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 424/2520พนักงานอัยการกรมอัยการโจทก์นายชะเลย แก้วอู๋จำเลย ป.วิ.อ. ม. 202, ม. 225, ม. 15 ป.วิ.พ. ม. 61, ม. 62จำเลยแต่งทนายโดยให้ทนายมีอำนาจถอนฟ้อง ทนายจำเลยย่อมมีอำนาจถอนฟ้องฎีกาได้ จำเลยจะอ้างในภายหลังว่าไม่ได้มอบหมายให้ทนายจำเลยถอนฎีกานั้นหาได้ไม่(อุดม ทันด่วน-ชลอ จามรมาน-โสพิทย์ คังคะเกตุ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงมหาดไทยประกาศกระทรวงมหาดไทยเรื่องจัดตั้งองค์การบริหารส่วนตำบลแสลง อำเภอเมืองจันทบุรี จังหวัดจันทบุรีเป็นเทศบาลตำบลแสลง[๑] โดยที่กระทรวงมหาดไทยพิจารณาแล้วเห็นว่า องค์การบริหารส่วนตำบลแสลงอำเภอเมืองจันทบุรี จังหวัดจันทบุรี มีสภาพเหมาะสม สมควรให้จัดตั้งเป็นเทศบาลตำบลอาศัยอำนาจตามความในมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลแสลงอำเภอเมืองจันทบุรี จังหวัดจันทบุรี เป็นเทศบาลตำบลแสลงองค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้พนักงานส่วนตำบลและลูกจ้างขององค์การบริหารส่วนตำบลโอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปเป็นการชั่วคราวจนกว่าจะได้มีการตราเทศบัญญัติในเรื่องนั้นขึ้นใหม่ ตามมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ทั้งนี้ ตั้งแต่วันที่ ๓๐ กันยายน พ.ศ. ๒๕๕๔ เป็นต้นไปประกาศณ วันที่ ๔ สิงหาคม พ.ศ. ๒๕๕๔บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลแสลงอำเภอเมืองจันทบุรี จังหวัดจันทบุรี ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลแสลง อำเภอเมืองจันทบุรี จังหวัดจันทบุรี เป็นเทศบาลตำบลแสลงลงวันที่ ๔ เดือนสิงหาคม พ.ศ. ๒๕๕๔๒. แผนที่ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลแสลง อำเภอเมืองจันทบุรี จังหวัดจันทบุรี เป็นเทศบาลตำบลแสลงลงวันที่ ๔ เดือน สิงหาคม พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๐ ง/หน้า ๑๙/๒ พฤศจิกายน ๒๕๕๔
คำพิพากษาศาลฎีกาที่ 687/2474หลักกฎหมาย: เข้าทุนกันซื้อแล้วแบ่งกันปกครองเป็นส่วนเป็นสัดโจทก์กับนายติ่งสามีจำเลยได้เข้าทุนกันซื้อที่ดิน และใส่ชื่อทั้งสองคนในโฉนดด้วยกัน โจทก์ออกเงิน ๒๔๐๐ บาท นายติ่งออกเงิน ๔๐๐ บาท นายติ่งได้ปกครองที่พิพาทเป็นส่วนเป็นสัดเพียง ๑๗ ไร่มาประมาณ ๑๐ ปีกว่า ปัญหามีว่านายติ่งจะมีกรรมสิทธิ์เพียงแค่ไหน ศาลฎีกาตัดสินว่านายติ่งมีกรรมสิทธิ์เท่าที่ตนปกครองมาเป็นส่วนเป็นสัดเท่านั้น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 687/2474นางไข่โจทก์นางเป้า กับพวกจำเลย ป.ที่ดิน เข้าทุนกันซื้อแล้วแบ่งกันปกครองเป็นส่วนเป็นสัดโจทก์กับนายติ่งสามีจำเลยได้เข้าทุนกันซื้อที่ดิน และใส่ชื่อทั้งสองคนในโฉนดด้วยกัน โจทก์ออกเงิน ๒๔๐๐ บาท นายติ่งออกเงิน ๔๐๐ บาท นายติ่งได้ปกครองที่พิพาทเป็นส่วนเป็นสัดเพียง ๑๗ ไร่มาประมาณ ๑๐ ปีกว่า ปัญหามีว่านายติ่งจะมีกรรมสิทธิ์เพียงแค่ไหน ศาลฎีกาตัดสินว่านายติ่งมีกรรมสิทธิ์เท่าที่ตนปกครองมาเป็นส่วนเป็นสัดเท่านั้น(นล-ศรี-หริศ)พระสารนิติปัญญา - พระยา+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์กับนายติ่งสามีจำเลยได้เข้าทุนกันซื้อที่ดิน และใส่ชื่อทั้งสองคนในโฉนดด้วยกัน โจทก์ออกเงิน ๒๔๐๐ บาท นายติ่งออกเงิน ๔๐๐ บาท นายติ่งได้ปกครองที่พิพาทเป็นส่วนเป็นสัดเพียง ๑๗ ไร่มาประมาณ ๑๐ ปีกว่า ปัญหามีว่านายติ่งจะมีกรรมสิทธิ์เพียงแค่ไหน ศาลฎีกาตัดสินว่านายติ่งมีกรรมสิทธิ์เท่าที่ตนปกครองมาเป็นส่วนเป็นสัดเท่านั้น ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 687/2474นางไข่โจทก์นางเป้า กับพวกจำเลย ป.ที่ดิน เข้าทุนกันซื้อแล้วแบ่งกันปกครองเป็นส่วนเป็นสัดโจทก์กับนายติ่งสามีจำเลยได้เข้าทุนกันซื้อที่ดิน และใส่ชื่อทั้งสองคนในโฉนดด้วยกัน โจทก์ออกเงิน ๒๔๐๐ บาท นายติ่งออกเงิน ๔๐๐ บาท นายติ่งได้ปกครองที่พิพาทเป็นส่วนเป็นสัดเพียง ๑๗ ไร่มาประมาณ ๑๐ ปีกว่า ปัญหามีว่านายติ่งจะมีกรรมสิทธิ์เพียงแค่ไหน ศาลฎีกาตัดสินว่านายติ่งมีกรรมสิทธิ์เท่าที่ตนปกครองมาเป็นส่วนเป็นสัดเท่านั้น(นล-ศรี-หริศ)พระสารนิติปัญญา - พระยา+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๕)พ.ศ. ๒๕๖๐ อาศัยอำนาจตามความในมาตรา ๘๘ (๑) แห่งพระราชกำหนดการประมงพ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ ให้เพิ่มความต่อไปนี้เป็นวรรคสองของข้อ๓ ของประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๓) พ.ศ. ๒๕๖๐ ลงวันที่ ๒๒ กุมภาพันธ์ พ.ศ. ๒๕๖๐กรณีการติดตั้งอุปกรณ์ระบุตำแหน่งเรือประมงใหม่หรือทดแทนของเดิมหลังจากวันที่ประกาศฉบับนี้มีผลใช้บังคับเมื่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมง ได้รับแจ้งแบบรายงานการติดตั้งอุปกรณ์ระบุตำแหน่งเรือประมงให้แจ้งไปยังศูนย์ควบคุมการแจ้งเรือเข้าออกในเขตพื้นที่ที่รับผิดชอบภายในยี่สิบสี่ชั่วโมงเพื่อตรวจสอบการติดตั้งและทำการล็อคตรึงและตีตราอุปกรณ์ระบุตำแหน่งเรือประมงตามประกาศนี้ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๙พฤษภาคม พ.ศ. ๒๕๖๐อดิศร พร้อมเทพอธิบดีกรมประมงภวรรณตรี/จัดทำ๒๕ พฤษภาคม๒๕๖๐ชวัลพร/ตรวจ๒๕ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๘ ง/หน้า ๓๕/๒๓ พฤษภาคม ๒๕๖๐
ประกาศธนาคารแห่งประเทศไทยที่ สกง. 72/2563เรื่อง กําหนดการออกพันธบัตรธนาคารแห่งประเทศไทย อายุ 2 สัปดาห์ในเดือนตุลาคม 2563 อื่นๆ ๑ เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุ 2 สัปดาห์ ในเดือนตุลาคม 2563อื่นๆ ๒ อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ ๓ เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุ 2 สัปดาห์ ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน -วันครบกําหนด | อายุ(วัน) || พ.41/14/63 | 40,000 | 16 ตุลาคม 2563 | 20/10/63 - 3/11/63 | 14 | อื่นๆ ๔ วันเริ่มต้นบังคับใช้ ตั้งแต่วันที่ 15 ตุลาคม 2563 ผู้มีอํานาจลงนาม - ประกาศ ณ วันที่ 15 ตุลาคม 2563 (นางสาววชิรา อารมย์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทยทีมตลาดเงินและตลาดพันธบัตรโทรศัพท์ 0 2628 6025-7
พระราชบัญญัติระเบียบข้าราชการพลเรือน พุทธศักราช 2482 (ยกเลิก)พระราชบัญญัติ ระเบียบข้าราชการพลเรือน พุทธศักราช ๒๔๘๒ และที่แก้ไขเพิ่มเติม (ยกเลิก)โปรดดูรายละเอียดของกฎหมายที่เว็บไซต์ราชกิจจานุเบกษา /
ประกาศกรมการขนส่งทางบกประกาศกรมการขนส่งทางบกเรื่องเกณฑ์มาตรฐานและวิธีการทดสอบห้ามล้อเท้า ห้ามล้อมือสำหรับการตรวจสภาพรถตามกฎหมายว่าด้วยการขนส่งทางบก[๑] โดยที่เป็นการสมควรแก้ไขปรับปรุงประกาศกรมการขนส่งทางบกเรื่อง การกำหนดประสิทธิภาพของห้ามล้อมือและห้ามล้อเท้าสำหรับรถที่ใช้ในการขนส่งผู้โดยสารรถขนาดเล็กและรถที่ใช้ในการขนส่งสัตว์หรือสิ่งของ ลงวันที่ ๒๐ กรกฎาคม พ.ศ. ๒๕๓๖ให้เหมาะสมยิ่งขึ้น อาศัยอำนาจตามความในข้อ ๑ (๑) (ซ) (ฌ) และข้อ ๑๕ (๑) (ซ) (ฌ)แห่งกฎกระทรวง ฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ.๒๕๒๒ กรมการขนส่งทางบกประกาศกำหนดเกณฑ์มาตรฐานและวิธีการทดสอบห้ามล้อเท้าห้ามล้อมือสำหรับการตรวจสภาพรถ ตามกฎหมายว่าด้วยการขนส่งทางบกไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง การกำหนดประสิทธิภาพของห้ามล้อมือและห้ามล้อเท้าสำหรับรถที่ใช้ในการขนส่งผู้โดยสารรถขนาดเล็กและรถที่ใช้ในการขนส่งสัตว์หรือสิ่งของ ลงวันที่ ๒๐ กรกฎาคม พ.ศ. ๒๕๓๖ข้อ๒ บรรดาระเบียบข้อบังคับหรือคำสั่งอื่นในส่วนที่ได้กำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ๓ การทดสอบประสิทธิภาพ ห้ามล้อเท้าห้ามล้อมือให้ใช้เครื่องทดสอบห้ามล้อรถแบบลูกกลิ้ง (Roller type brake tester)โดยให้ดำเนินการ ดังนี้(๑) การทดสอบจะต้องมีเฉพาะผู้ขับรถ จำนวน ๑ คนอยู่ในรถขณะทำการทดสอบซึ่งจะต้องเป็นรถเปล่า (Unloaded state)(๒) ขั้นตอนและวิธีการทดสอบ ให้เป็นไปตามที่ระบุไว้ในคู่มือการใช้งานของผู้ผลิตข้อ๔เกณฑ์มาตรฐานและวิธีการทดสอบห้ามล้อเท้า (Service brake) และห้ามล้อมือ (Parking brake) ต้องเป็นดังนี้(๑)ห้ามล้อเท้าหรือห้ามล้อมือสำหรับรถต้องมีการตอบสนองการทำงานทันทีเมื่อเหยียบคันบังคับห้ามล้อเท้าหรือเมื่อดึงหรือปลดคันบังคับห้ามล้อมือ แล้วแต่กรณี(๒) แรงห้ามล้อมือของทุกล้อรวมกันต้องไม่น้อยกว่าร้อยละ ๒๐ ของน้ำหนักรถ(๓) แรงห้ามล้อเท้า(ก) ผลรวมของแรงห้ามล้อทั้งหมดจะต้องไม่น้อยกว่าร้อยละ ๕๐ ของน้ำหนักรถกรณีรถพ่วงและรถกึ่งพ่วงที่ควบคุมการห้ามล้อด้วยระบบห้ามล้อจากรถลากจูงผลรวมของแรงห้ามล้อทั้งหมดจะต้องไม่น้อยกว่าร้อยละ ๕๐ ของน้ำหนักลงเพลาของรถพ่วงหรือรถกึ่งพ่วงขณะที่ทดสอบ(ข) ผลต่างระหว่างแรงห้ามล้อด้านขวา และด้านซ้าย ต้องไม่เกินร้อยละ ๒๕ของแรงห้ามล้อสูงสุดในเพลานั้นทั้งนี้ตั้งแต่บัดนี้เป็นต้นไปประกาศ ณ วันที่ ๙ธันวาคม พ.ศ. ๒๕๔๘ปิยะพันธ์ จัมปาสุตอธิบดีกรมการขนส่งทางบกโสรศ/ผู้จัดทำ๑๘ มกราคม ๒๕๕๐โชติกานต์/ปรับปรุง๑๓ สิงหาคม ๒๕๕๘[๑] ราชกิจจานุเบกษาเล่ม ๑๒๔/ตอนที่ ๔ ง/หน้า ๖๕/๑๑ มกราคม ๒๕๕๐
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๘๕ (พ.ศ. ๒๕๕๑)เรื่องกำหนดเส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องสายที่ต. ๑๒๕ สถานีขนส่งผู้โดยสารกรุงเทพมหานคร(ตลิ่งชัน)-แฮปปี้แลนด์(ทางด่วน)[๑] ด้วยคณะกรรมการควบคุมการขนส่งทางบกกลางได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๐/๒๕๕๑ เมื่อวันที่ ๓ มิถุนายน ๒๕๕๑จึงให้กำหนดเส้นทางสำหรับการขนส่งประจำทางด้วยรถโดยสารหมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. ๑๒๕สถานีขนส่งผู้โดยสารกรุงเทพมหานคร (ตลิ่งชัน)-แฮปปี้แลนด์ (ทางด่วน)โดยให้ใช้รายละเอียดเส้นทางดังต่อไปนี้สายที่ ต. ๑๒๕ สถานีขนส่งผู้โดยสารกรุงเทพมหานคร(ตลิ่งชัน)-แฮปปี้แลนด์ (ทางด่วน)เริ่มต้นจากสถานีขนส่งผู้โดยสารกรุงเทพมหานคร(ตลิ่งชัน) ไปตามถนนบรมราชชนนี ถนนสมเด็จพระปิ่นเกล้า ข้ามสะพานสมเด็จพระปิ่นเกล้าไปตามถนนราชดำเนินกลาง แยกซ้ายไปตามถนนนครสวรรค์ แยกขวาไปตามถนนพิษณุโลกขึ้นทางพิเศษที่ด่านยมราช ไปตามทางพิเศษศรีรัชลงทางพิเศษที่ถนนพระราม ๙ไปตามถนนพระราม ๙ แยกซ้ายไปตามถนนรามคำแหง แยกซ้ายไปตามถนนศรีนครินทร์แยกซ้ายไปตามถนนลาดพร้าว จนสุดเส้นทางที่แฮปปี้แลนด์ประกาศณ วันที่ ๑๙ มิถุนายน พ.ศ. ๒๕๕๑ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๑๑กุมภาพันธ์ ๒๕๕๒[๑] ราชกิจจานุเบกษาเล่ม ๑๒๖/ตอนที่ ๑๒ ง/หน้า ๑๖๐/๕ กุมภาพันธ์ ๒๕๕๒
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดเลยฉบับที่๖๓ (พ.ศ. ๒๕๔๙)เรื่องยกเลิกเส้นทางสำหรับการขนส่งโดยรถขนาดเล็ก[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดเลยฉบับที่ ๗ (พ.ศ. ๒๕๒๕) ลงวันที่ ๒๖ ตุลาคม ๒๕๒๕ กำหนดเส้นทางสำหรับการขนส่งโดยรถขนาดเล็กจังหวัดเลย สายที่ ๔๑๐๐๕ รอบเมืองคณะกรรมการควบคุมการขนส่งทางบกประจำจังหวัดเลยได้พิจารณาแล้วเห็นว่าเส้นทางดังกล่าว ข้างต้นหมดความจำเป็นสำหรับการขนส่งโดยรถขนาดเล็กฉะนั้น อาศัยอำนาจตามความในมาตรา ๒๐ (๓)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดเลย ในการประชุม ครั้งที่๑/๒๕๔๙ เมื่อวันที่ ๕ กันยายน ๒๕๔๙ จึงให้ยกเลิกเส้นทางดังกล่าว ตั้งแต่วันที่ ๘พฤศจิกายน ๒๕๔๙ เป็นต้นไปประกาศณ วันที่ ๒๖ ธันวาคม พ.ศ. ๒๕๔๙สำเริงเชื้อชวลิตผู้ว่าราชการจังหวัดเลยประธานกรรมการควบคุมการขนส่งทางบกประจำจังหวัดเลยโสรศ/ผู้จัดทำ๑๓มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนที่ ๒๒ ง/หน้า ๒๐๕/๘ มีนาคม ๒๕๕๐
ประกาศกระทรวงการคลังว่าด้วยภาษีเงินได้และภาษีมูลค่าเพิ่ม ( ฉบับที่ 202)เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 อาศัยอํานาจตามความในมาตรา 47(7)(ข) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 19) พ.ศ. 2508 และมาตรา 3(4)(ข) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 รัฐมนตรีว่าการกระทรวงการคลังจึงประกาศ ดังต่อไปนี้ ข้อ ๑ ให้เพิ่มความต่อไปนี้เป็น (500) ของข้อ 3 แห่งประกาศกระทรวงการคลังว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่ง พระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการ ยกเว้นภาษีมูลค่าเพิ่ม (ฉบับที่ 254) พ.ศ. 2535 ลงวันที่ 12 ตุลาคม พ.ศ. 2535"(500) มูลนิธิวังขนาย"ข้อ ๒ ประกาศนี้ให้เริ่มใช้บังคับ(1) สําหรับเงินได้พึงประเมินประจําปี พ.ศ. 2545 ที่จะต้องยื่นรายการใน พ.ศ. 2546 เป็นต้นไป(2) สําหรับมูลค่าของฐานภาษีของผู้ประกอบการในเดือนกันยายน พ.ศ. 2545 เป็นต้นไปผู้มีอํานาจลงนาม ประกาศ ณ วันที่ 17 กันยายน พ.ศ. 2545ร้อยเอก สุชาติ เชาว์วิศิษฐรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลัง
กฎกระทรวงกฎกระทรวงกำหนดให้ทางน้ำชลประทานอ่างเก็บน้ำห้วยบ้านยางเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๕[๑] อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานอ่างเก็บน้ำห้วยบ้านยาง ในท้องที่ตำบลโคกกรวด และตำบลสุรนารีอำเภอเมืองนครราชสีมา จังหวัดนครราชสีมา ภายในแนวเขตตามแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานให้ไว้ณ วันที่ ๒๘ กุมภาพันธ์ พ.ศ. ๒๕๕๕ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. กฎกระทรวงกำหนดให้ทางน้ำชลประทานอ่างเก็บน้ำห้วยบ้านยาง เป็นทางน้ำชลประทานที่จะเรียกเก็บค่าชลประทานพ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานอ่างเก็บน้ำห้วยบ้านยางเป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๒๓ เมษายน ๒๕๕๕ชาญ/ผู้ตรวจ๒๔ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๓๕ ก/หน้า ๒๖/๒๐ เมษายน ๒๕๕๕
พระราชบัญญัติแก้ไขเพิ่มเติมประมวลรัษฎากร (ฉบับที่ 41) พ.ศ. 2559พระราชบัญญัติ แก้ไขเพิ่มเติมประมวลรัษฎากร (ฉบับที่ ๔๑) พ.ศ. ๒๕๕๙ภูมิพลอดุลยเดช ป.ร. ให้ไว้ ณ วันที่ ๑๐ กุมภาพันธ์ พ.ศ. ๒๕๕๙ เป็นปีที่ ๗๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลรัษฎากร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติแก้ไขเพิ่มเติมประมวลรัษฎากร (ฉบับที่ ๔๑) พ.ศ. ๒๕๕๙"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๓๕ แห่งประมวลรัษฎากร ซึ่งแก้ไขเพิ่มเติมโดยพระราชกำหนดแก้ไขเพิ่มเติมประมวลรัษฎากร (ฉบับที่ ๕) พ.ศ. ๒๕๒๑ และให้ใช้ความต่อไปนี้แทน "มาตรา ๓๕ ผู้ใดไม่ปฏิบัติตามมาตรา ๑๗ มาตรา ๕๐ ทวิ มาตรา ๕๑ หรือมาตรา ๖๙ เว้นแต่จะแสดงว่าได้มีเหตุสุดวิสัย ต้องระวางโทษปรับไม่เกินสองพันบาท"มาตรา 4 มาตรา ๔ ให้ยกเลิกความในมาตรา ๓๗ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๖) พ.ศ. ๒๕๐๒ และให้ใช้ความต่อไปนี้แทน "มาตรา ๓๗ ผู้ใดกระทำการดังต่อไปนี้ ต้องระวางโทษจำคุกตั้งแต่สามเดือนถึงเจ็ดปีและปรับตั้งแต่สองพันบาทถึงสองแสนบาท (๑) โดยเจตนาแจ้งข้อความเท็จมาตรา 4 หรือให้ถ้อยคำเท็จ หรือตอบคำถามด้วยถ้อยคำอันเป็นเท็จหรือนำพยานหลักฐานเท็จมาแสดง เพื่อหลีกเลี่ยงการเสียภาษีอากรหรือเพื่อขอคืนภาษีอากรตามลักษณะนี้ หรือ (๒) โดยความเท็จ โดยฉ้อโกงหรืออุบาย หรือโดยวิธีการอื่นใดทำนองเดียวกัน หลีกเลี่ยงหรือพยายามหลีกเลี่ยงการเสียภาษีอากรหรือขอคืนภาษีอากรตามลักษณะนี้"มาตรา 5 มาตรา ๕ ให้ยกเลิกความในมาตรา ๓๗ ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๖) พ.ศ. ๒๕๐๒ และให้ใช้ความต่อไปนี้แทน "มาตรา ๓๗ ทวิ ผู้ใดโดยเจตนาไม่ยื่นรายการที่ต้องยื่นตามลักษณะนี้ เพื่อหลีกเลี่ยงการเสียภาษีอากร ต้องระวางโทษจำคุกไม่เกินหนึ่งปีมาตรา 5 หรือปรับไม่เกินสองแสนบาท หรือทั้งจำทั้งปรับ"มาตรา 6 มาตรา ๖ ให้ยกเลิกความใน (๖) ของมาตรา ๙๐/๔ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. ๒๕๓๔ และให้ใช้ความต่อไปนี้แทน "(๖) ผู้ประกอบการจดทะเบียนโดยเจตนาหลีกเลี่ยงหรือพยายามหลีกเลี่ยงภาษีมูลค่าเพิ่มหรือขอคืนภาษีมูลค่าเพิ่ม กระทำการใด ๆ โดยความเท็จมาตรา 6 โดยฉ้อโกงหรืออุบาย หรือโดยวิธีการอื่นใดทำนองเดียวกัน"ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่บทลงโทษทางอาญาตามประมวลรัษฎากรยังไม่ครอบคลุมถึงกรณีที่บริษัทหรือห้างหุ้นส่วนนิติบุคคลไม่ยื่นบัญชีที่มีการรับรองพร้อมกับยื่นแบบแสดงรายการเสียภาษีหรือกระทำการใด ๆ โดยความเท็จ โดยฉ้อโกงหรืออุบายหรือโดยวิธีการอื่นใดทำนองเดียวกันเพื่อขอคืนภาษีอากร อีกทั้งอัตราโทษสำหรับความผิดเกี่ยวกับการหลีกเลี่ยงภาษีอากรยังไม่เหมาะสมกับสถานการณ์ที่เปลี่ยนแปลงไป สมควรแก้ไขเพิ่มเติมบทบัญญัติเกี่ยวกับความผิดอาญาดังกล่าวให้เหมาะสมยิ่งขึ้น จึงจำเป็นต้องตราพระราชบัญญัตินี้
ประกาศคณะกรรมการกํากับหลักทรัพย์และตลาดหลักทรัพย์ที่ กธ. 20/2562เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน(ฉบับที่ 5) อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 4/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิกความใน (11) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2560 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน ลงวันที่ 12 มกราคม พ.ศ. 2560 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กธ. 16/2562 เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน (ฉบับที่ 4) ลงวันที่ 28 มิถุนายน พ.ศ. 2562 และให้ใช้ความต่อไปนี้แทน"(11) การให้คําแนะนําโดยการเผยแพร่บทวิเคราะห์การลงทุนที่จัดทําในต่างประเทศ ในหุ้นที่เป็นหลักทรัพย์จดทะเบียนในตลาดหลักทรัพย์ของประเทศอาเซียน ศุกูกซึ่งออกและเสนอขายในประเทศอาเซียน หรือหน่วยลงทุนหรือตราสารหนี้ที่ไม่มีความเสี่ยงสูงหรือไม่มีความซับซ้อนซึ่งออกและเสนอขายในประเทศอาเซียน ที่มีลักษณะดังนี้ครบถ้วน (ก) เป็นบทวิเคราะห์การลงทุนที่มีการจัดทําขึ้นโดยชอบด้วยกฎหมายในประเทศที่มีการลงนามในโครงการตามความร่วมมือภายในกลุ่มประเทศอาเซียน (Memorandum of Understanding on the Cross-border Publication of Research Report under the ASEAN Capital Market Professional Mobility Framework) (ข) ผู้จัดทําบทวิเคราะห์การลงทุนต้องได้รับอนุญาตหรือขึ้นทะเบียนจากหน่วยงานกํากับดูแลในประเทศที่จัดทําบทวิเคราะห์การลงทุนนั้น (home country) (ค) มีการเผยแพร่บทวิเคราะห์การลงทุนแก่ผู้ลงทุนในลักษณะเดียวกันกับการเผยแพร่แก่ผู้ลงทุนในประเทศที่จัดทําบทวิเคราะห์การลงทุนนั้น (home country) (ง) ได้รับความยินยอมจากผู้จัดทําบทวิเคราะห์การลงทุนให้เผยแพร่ได้โดยชอบด้วยกฎหมายในประเทศไทย (จ) เป็นบทวิเคราะห์การลงทุนที่ตรงตามต้นฉบับ ไม่มีการดัดแปลง แก้ไข หรือเพิ่มเติมอันทําให้ต่างไปจากต้นฉบับเดิม และระบุว่าได้จัดทําโดยผู้ที่ได้รับอนุญาตหรือขึ้นทะเบียนตาม (ข)"ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 15 สิงหาคม พ.ศ. 2562 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกรมสอบสวนคดีพิเศษประกาศกรมสอบสวนคดีพิเศษเรื่องมติคณะกรรมการคดีพิเศษในการประชุมครั้งที่ ๘/๒๕๕๒เมื่อวันที่ ๒๕ กันยายน ๒๕๕๒[๑] ตามมาตรา๑๐ วรรคสอง ของพระราชบัญญัติการสอบสวนคดีพิเศษ พ.ศ. ๒๕๔๗ได้กำหนดไว้ว่าให้ประกาศมติคณะกรรมการคดีพิเศษเกี่ยวกับคดีความผิดทางอาญาอื่นตามมาตรา๒๑ วรรคหนึ่ง (๒) ในราชกิจจานุเบกษาเนื่องด้วยในการประชุมคณะกรรมการคดีพิเศษครั้งที่ ๘/๒๕๕๒ เมื่อวันที่ ๒๕ กันยายน ๒๕๕๒ คณะกรรมการคดีพิเศษได้มีมติด้วยคะแนนเสียงไม่น้อยกว่าสองในสามของกรรมการทั้งหมดเท่าที่มีอยู่เห็นชอบให้กรณีตามท้ายนี้จำนวน ๓ เรื่อง เป็นคดีพิเศษที่ต้องดำเนินการสืบสวนและสอบสวนตามพระราชบัญญัติการสอบสวนคดีพิเศษพ.ศ. ๒๕๔๗ มาตรา ๒๑ วรรคหนึ่ง (๒) แห่งพระราชบัญญัติการสอบสวนคดีพิเศษ พ.ศ. ๒๕๔๗ซึ่งจะต้องดำเนินการนำมตินี้ประกาศในราชกิจจานุเบกษา ทั้งนี้เพื่อให้เป็นไปตามนัยมาตราดังกล่าวข้างต้นต่อไป๑.ประชาชนในพื้นที่อำเภอโคกสำโรงจังหวัดลพบุรี ถูกหลอกลวงให้นำหลักฐานทางที่ดินไปค้ำประกันผู้ต้องหา๒.กรณีการกระทำที่มีพฤติการณ์เป็นการกระทำลักษณะองค์กรอาชญากรรมและเป็นผู้ทรงอิทธิพลทุจริตซื้อเรือและทุ่นจอดเรือตรวจการณ์และทุจริตนำทรัพย์ของราชการไปเป็นประโยชน์ส่วนตัวและ/หรือฟอกเงิน๓.กรณีการเข้าครอบครอง ก่นสร้างแผ้วถาง หรือเผาป่า หรือกระทำการใด ๆอันเป็นการทำลายป่าหรือเข้ายึดถือครอบครองป่าเพื่อตนเองหรือผู้อื่นและเข้าครอบครอง ก่นสร้างทำลายสภาพที่ดินอันเป็นสาธารณสมบัติของแผ่นดินประเภทพลเมืองใช้ร่วมกันในพื้นที่อำเภอหัวหิน จังหวัดประจวบคีรีขันธ์ ด้วยการนำมาจัดทำเป็นสนามกอล์ฟประกาศ ณ วันที่ ๗ตุลาคม พ.ศ. ๒๕๕๒พันตำรวจเอก ทวี สอดส่องอธิบดีกรมสอบสวนคดีพิเศษพรรณิศา/ผู้จัดทำ๙ พฤศจิกายน ๒๕๕๓[๑] ราชกิจจานุเบกษาเล่ม ๑๒๖/ตอนพิเศษ ๑๕๔ ง/หน้า ๑๔/๑๖ ตุลาคม ๒๕๕๒
ประกาศประธานศาลปกครองสูงสุดประกาศประธานศาลปกครองสูงสุดเรื่องสถานที่ตั้งและวันเปิดทำการของศาลปกครองนครราชสีมา---------------- อาศัยอำนาจตามความในมาตรา๘ วรรคหก และมาตรา ๔๘ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ ประธานศาลปกครองสูงสุดออกประกาศไว้ ดังต่อไปนี้ ข้อ๑ ให้ศาลปกครองนครราชสีมาตั้งอยู่เลขที่ ๑๕๔/๑ อาคารราชสีมาเซ็นเตอร์ ถนนมนัส ตำบลในเมือง อำเภอเมืองนครราชสีมาจังหวัดนครราชสีมา ข้อ๒ ให้เปิดทำการศาลปกครองนครราชสีมาตั้งแต่วันที่ ๓ ตุลาคม พ.ศ.๒๕๔๔ เป็นต้นไป ประกาศณ วันที่ ๑๔ กันยายน พ.ศ. ๒๕๔๔ อักขราทร จุฬารัตน ประธานศาลปกครองสูงสุด[รก.๒๕๔๔/๘๒ก/๑๓/๒๑ กันยายน ๒๕๔๔] อัมพิกา/แก้ไข ๓๐/๔/๒๕๔๕ A